da en da nl ca da da de es da da da da da da da da da da da da nb da hu de da de da da en nb tr it nb da da da da da da da da de da da da da da da da da da da da da da nl da en da da es nl da
Nødhjælp til voksende antal fordrevne i Darfur | ADRA Danmark
1.9.2021 06:00:00 CEST | ADRA Danmark
Vestdarfur i Sudan har været præget af vold og væbnede konflikter mellem etniske grupper siden starten af det nye årtusinde. Antallet af internt fordrevne stiger, samtidig med at verdens nødhjælpsbudgetter falder. Med penge fra Danida og indsamlede midler blandt danskerne støtter ADRA Danmark nu op om en nødhjælpsindsats
De internt fordrevne i delstaten Vestdarfur mangler blandt andet tilpas beskyttende husly (Foto: ADRA Sudan)
ADRA Danmark sender 510.000 kroner til Vestdarfur i Sudan. Pengene går til uddeling af hygiejneprodukter som sæbe, udstyr til madlavning, moskitonet og spande til opbevaring af rent vand. Støtten kommer hovedsageligt fra Danida, og 50.000 kroner bliver taget fra puljen af indsamlede midler under Adventistkirkens årlige indsamling - Hjælpeaktion. Med indsatsen rækker ADRA ud til 1000 familier, hvilket svarer til omkring 6.000 personer.
Siden begyndelsen af det nye årtusind har konflikter mellem politiske grupper raset i Darfur. Fra januar 2020 har volden bølget frem og tilbage mellem særligt arabiske stammer og masalit-folket. Kampladsen er delstaten Vestdarfur, som grænser op til nabolandet Chad.
I 2021 har særligt området Al Geneina været ramt af voldshandlinger. Her arbejder ADRA.
”Vestdarfur er vært for knap 400.000 internt fordrevne mennesker, hvoraf nogle har boet i flygtningelejre i over 10 år. På grund af generelt faldende bidrag til nødhjælp fra resten af verden er kvaliteten af basale ydelser på samlingsstederne for flygtninge forværret og dermed også levestandarden blandt flygtningene,” forklarer Agyedho Bwogo, ADRA Danmarks projektkoordinator for Sudan.
Nogle af de nyligt fordrevne er samlet på skoler, offentlige institutioner og i store åbne pladser, der efterhånden er overfyldte med mennesker. Ingen har kunnet nå at medbringe ejendele under flugten.
Udover behovet for ordentligt husly har flygtningene dårlig adgang til mad, rent vand, vaskefaciliteter og lægebistand. Børnene kommer heller ikke i skole.
71% af den fordrevne befolkning på de nye samlingssteder er afhængige af daglejer-job for at tjene penge, men sikkerhedssituationen begrænser dem i at opsøge dette. De er i overvejende grad afhængige af humanitær hjælp enten fra venner, familier eller NGO’er.
”Vi har i forvejen blandt andet landbrugs-projekter kørende i to af Darfur-regionens delstater, og nu bruger vi ekstra Danida-penge til distribution af de allermest nødvendige hjælpemidler særligt til de familier, som har fået brændt deres huse ned og mistet alle ejendele,” slutter Agyedho Bwogo.
De internt fordrevne i delstaten Vestdarfur mangler blandt andet tilpas beskyttende husly (Foto: ADRA Sudan)
Information om ADRA Danmark
ADRA Danmark er en stor international udviklings- og nødhjælpsorganisation.
Vores arbejde tager udgangspunkt i et kristent menneskesyn med næstekærlighed og respekt for det enkelte menneske i centrum. Vi arbejder for, at alle mennesker har lige ret, mulighed og håb for fremtiden.
Vi er en del af det globale ADRA netværk, som hjælper mennesker med nødhjælp og langsigtede udviklingsprojekter i mere end 115 lande.
ADRA Danmark er en uafhængig organisation, der støtter mennesker i nød uanset race, køn, seksualitet, politisk eller religiøs overbevisning.
Gennem partnerskaber med lokalsamfund, organisationer og regeringer når ADRA’s verdensomspændende netværk hvert år ud til millioner af mennesker.
Følg pressemeddelelser fra ADRA Danmark
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra ADRA Danmark
Solceller til vand giver bonuseffekter i Vestdarfur15.8.2022 13:35:44 CEST | Pressemeddelelse
I den tørre sudanesiske stat – Vestdarfur - er opsætning af solceller på vandpumper indtil videre et sjældent innovativt syn i denne del af Sudan. Klima- og miljøbeskyttelse er ikke den primære motivation for borgerne, men en bonuseffekt. Derudover giver solcellerne flere fordele, som styrker fællesskaber, og fællesskaberne skaber udvikling
ADRA Danmark får bevilling på 5 mio. til tørkeramt Etiopien30.6.2022 11:33:32 CEST | Pressemeddelelse
ADRA Danmark har fået en ekstra bevilling fra Udenrigsministeriet til at respondere på tørke- og sultkrisen i Etiopien. Pengene kommer fra en pulje på samlet 50 mio. kroner, der skal hjælpe sultende mennesker over hele Afrikas Horn. For ADRA er det ikke nok kun at mætte munde nu og her
ADRA har fået flere børn i skole i Sydsudan25.1.2022 10:25:52 CET | Pressemeddelelse
Siden 2019 har ADRA støttet eleverne på 11 skoler i det nordlige Sydsudan. Programmet, der har været støttet af Danida, sluttede ved nytår. Resultatet er ikke til at tage fejl af. Langt flere børn og især piger er kommet på skolebænken, hvilket er afgørende for deres videre fremtid
Skab handling med Verdensmålene29.9.2021 10:57:49 CEST | Pressemeddelelse
En ny hjemmeside tager dem ved hånden, som vil gøre noget for at fremme FN’s Verdensmål
Fortsat muligt at følge syriske børn i skole11.8.2021 12:28:11 CEST | Pressemeddelelse
EU’s Humanitære Kontor har valgt igen at støtte ADRA Danmarks projekter i Syrien. Hjælpearbejdet indbefatter både skolebørn og civilbefolkningens adgang til rent drikkevand. Indsatsen beløber sig til knap 12 millioner kroner
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022